stanford-oval/wikipedia huggingface dataset:
Prost Grand Prix
Sponsorit

Alcatel (1997–1999)
Amik (1997)
Arisco (1997)
Avex Inc. (1997–1998)
Bic (1997–2000)
Bridgestone (1997–2000)
Canal+ (1997–1999)
CATIA (1997–2001)
Cricket & Co (1997)
Elf (1997)
Gauloises (1997–2000)
Giordana (1997–1998)
Kibon (1997)
Kingdragon (1997–1998)
LVS Viaggio (1997–1999)
Mugen Honda (1997)
Parmalat (1997, 2001)
Reebok (1997)
Showa (1997–1998)
Sun Microsystems (1997–1998)
Tom Walkinshaw Racing (1997)
Volvo Trucks (1997–2001)
3M (1998–2001)
Agfa (1998–2000)
Beta (1998)
Carrier (1998)
Cegetel (1998–2000)
Charmilles (1998–2001)
Desk (1998–2000)
Dilipack (1998–2000)
DISA (1998–2001)
DMG (1998–2000)
Fenwick Okuma (1998–2001)
Lancel (1998)
Peugeot (1998–2000)
PlayStation (1998–2000)
Sodexho (1998–2001)
Total (1998–2000)
Tradition (1998–2000)
Altran (1999–2001)
Bagages Superior (1999–2000)
Europcar (1999–2000)
FACOM (1999–2001)
IBSV (1999–2000)
ICL (1999)
J.M. Weston (1999–2001)
Mondial Assistance (1999)
New Man (1999–2001)
ONERA (1999)
SAN (1999–2001)
SAP (1999)
Sescoi (1999–2000)
Silicon Graphics (1999–2001)
Sparco (1999–2001)
TBF (2000)
Unika (2000)
Yahoo! (2000)
Acer (2001)
Adecco (2001)
Aprilia (2001)
Bang & Olufsen (2001)
Brastemp (2001)
Dark Dog (2001)
Fiat (2001)
Fluent (2001)
IKON (2001)
Magneti Marelli (2001)
Michelin (2001)
MSC Software Corporation (2001)
PSN (2001)
Puma (2001)
Ray-Ban (2001)
Vielife (2001)
Aiheesta muualla

Kuvia tai muita tiedostoja aiheesta Prost Grand Prix Wikimedia Commonsissa
The Formula One DataBase (Arkistoitu – Internet Archive) (englanniksi)
Prost Grand Prix: Souvenir de l'écurie de F1 d'Alain (ranskaksi)
Prost – ChicaneF1.com (Arkistoitu – Internet Archive) (englanniksi)
| --- | --- |
 Prost Grand Prix:  
 Formula 1 -autot: JS45 | AP01 | AP02 | AP03 | AP04:  
Formula 1 -valmistajat
| --- | --- |
Kaudella 2024:  Red Bull Racing  Mercedes  Ferrari  McLaren  Aston Martin Aramco  Alpine  Williams  RB  Kick Sauber  Haas 
Entiset valmistajat:  AFM  AGS  Alfa Romeo  AlphaTauri  Alta  Amon  Andrea Moda  Apollon  Arrows  Arzani-Volpini  Aston-Butterworth  ATS (Italia)  ATS (Saksa)  BAR  Behra-Porsche  Bellasi  Benetton  BMW Sauber  Boro  Brabham  Brawn  BRM  BRP  Bugatti  Caterham  Cisitalia  Coloni  Connaught  Connew  Cooper  Dallara  De Tomaso  Derrington-Francis  Eagle  Eifelland  Emeryson  EMW  ENB  Ensign  ERA  EuroBrun  Ferguson  FIRST  Fittipaldi  Fondmetal  Footwork  Force India  Forti  Frazer Nash  Fry  Gilby  Gordini  Hesketh  Hill  HWM  Honda  HRT  Jaguar  JBW  Jordan  Kauhsen  Klenk  Kojima  Kurtis Kraft  Lancia  Larrousse  LDS  LEC  Leyton House  Life  Ligier  Lola  Lotus  Lotus  Lyncar  Maki  Manor  March  Martini  Marussia  Maserati  Matra  McGuire  Merzario  Midland  Milano  Minardi  Modena  Onyx  OSCA  Osella  Pacific  Parnelli  Penske  Porsche  Prost  Racing Point  RAM  Rebaque  Renault  Rial  Sauber  Scarab  Scirocco  Shadow  Shannon  Simtek  Spirit  Spyker  Stebro  Stewart  Super Aguri  Surtees  Talbot  Talbot-Lago  Tec-Mec  Tecno  Theodore  Token  Toleman  Toro Rosso  Toyota  Trojan  Tyrrell  Vanwall  Veritas  Virgin  Williams (FWRC)  Wolf  Zakspeed 
Indianapolis 500 -tallit (1950–1960):  Adams  Deidt  Del Roy  Dunn  Elder  Epperly  Ewing  Hall  Kuzma  Langley  Lesovsky  Marchese  Meskowski  Moore  Nichels  Olson  Pankratz  Pawl  Phillips  Rae  Schroeder  Sherman  Stevens  Sutton  Trevis  Turner  Watson  Wetteroth 
Olivier Panis Kanadan Grand Prix'ssa 1998.
Kauden 1999 AP02-auto näyttelyssä vuonna 2007
AP03 näyttelyssä vuonna 2007. Auto oli viimeinen Prostin auto, jota sponsoroi Gauloises.
Jean Alesi tallin viimeiseksi jääneellä AP04-autolla
Yamagatan prefektuuri

| Yamagatan prefektuuri 山形県 |
| --- | --- |
 Tsuruokan kaupunki ja Gassanvuori
 Lippu:  Symboli
 Yamagatan prefektuurin sijainti Japanissa
Valtio:  Japani
Alue:  Tōhoku
Kuntia:  35
Hallinto:  
 – hallinnollinen keskus:  Yamagata
 – kuvernööri:  Mieko Yoshimura
Pinta-ala:  9 323,15 km² (9.)
Väkiluku (1.10.2015):  1 119 547 (35.)
 – väestötiheys:  120 as./km²
Symbolit:  
 – puu:  Kirsikka
 – kukka:  Värisaflori
 – lintu:  Mandariinisorsa
 – kala:  Kirsikkalohi
 – eläin:  Serovi
Lyhenteet:  
 – ISO 3166:  JP-06
 
Prefektuurin internetsivut
Yamagatan prefektuuri (jap. 山形県, Yamagata-ken) sijaitsee Tōhokun alueella Honshūn saarella Japanissa. Prefektuurin pääkaupunki on Yamagata. Siellä on 1 119 547 asukasta (vuonna 2015) ja sen pinta-ala on 9 323,15 neliökilometriä.
Maantiede

Prefektuuri sijaitsee Tōhokun lounaiskulmassa Japaninmeren rannalla. Se rajoittuu Niigatan ja Fukushiman prefektuureihin etelässä, Miyagin prefektuuriin lännessä ja Akitan prefektuuriin pohjoisessa. Kaikki nämä rajat ovat vuoristoisia, ja Yamagatan väestö on keskittynyt rannikkotasangolle.
Aluejako

Yamagatan prefektuuri jakautuu 13 kaupunkiin ja 22 muuhun kuntaan, joista 19 on maaseutukaupunkeja ja 3 on kyläkuntia. Kunnat kuuluvat kahdeksaan piirikuntaan, joilla ei ole hallinnollista merkitystä.
Higashine
Kaminoyama
Murayama
Nagai
Nan’yō
Obanazawa
Sagae
Sakata
Shinjō
Tendō
Tsuruoka
Yamagata (pääkaupunki)
Yonezawa
| Piirikunta | Kunta |
| --- | --- |
Akumi: Yuza
Higashi-Murayama: Nakayama · Yamanobe
Higashi-Okitama: Kawanishi · Takahata
Higashi-Tagawa: Mikawa · Shōnai
Kita-Murayama: Ōishida
Mogami: Funakata · Kaneyama · Mamurogawa · Mogami · Ōkura · Sakegawa · Tozawa
Nishi-Murayama: Asahi · Kahoku · Nishikawa · Ōe
Nishi-Okitama: Iide · Oguni · Shirataka
Historia

Meiji-restauraatioon saakka Yamagata muodosti yhdessä nykyisen Akitan prefektuurin kanssa Dewan provinssin.
Talous

Yamagatan prefektuuri on Japanin suurin kirsikoiden ja päärynöiden tuottaja. Prefektuurissa tuotetaan myös runsaasti viinirypäleitä, omenoita, persikoita, meloneja, persimoneja ja vesimeloneja.
Kulttuuri > Juhlat

Yamagatassa on useita vuosittaisia juhlia ja tapahtumia. Suurin näistä on hanagasa-matsuri (jap. 花笠祭り), jota juhlitaan Yamagatan kaupungissa elokuun ensimmäisellä viikolla. Tuhannet ihmiset esittävät hanagasa-tanssia kaupungin keskustassa, ja näytöstä seuraa jopa 300 000 katsojaa. Helmikuussa prefektuurissa järjestetään lumilyhtyfestivaali Yonezawassa Uesugin pyhäköllä. Juhlassa sadat lumilyhdyt koristavat pyhäkön ympäristöä. Yonezawa on myös Uesugi-matsurin (jap. 上杉祭り) tapahtumapaikka keskikeväällä – tämän tapahtuman huippukohta on Kawanakajiman taistelun uudelleennäyttely Matsukawa-joen rannoilla.
Kulttuuri > Nähtävyydet

Risshaku-jin vuorenrinteeseen kaiverrettu temppeli Yamagatan kaupungin lähellä on yksi alueen tärkeimmistä nähtävyyksistä.
Dewan kolme vuorta ovat vuorostaan kolme pyhää vuorta, jotka muodostavat perinteisen pyhiinvaellusreitin šintolaisuuden shugendō-haaran seuraajille. Näistä yhdellä, Hagurovuorella, on tunnettu viisikerroksinen pagodi. Zaōvuori on kuuluisa talviurheilukeskus, joka tunnetaan talvella ”lumihirviöistään” (jäätyneistä lumen peittämistä puista).
Aiheesta muualla

Kuvia tai muita tiedostoja aiheesta Yamagatan prefektuuri Wikimedia Commonsissa
Yamagatan prefektuurin internetsivut (japaniksi)
| n k Yamagatan prefektuuri |
| --- | --- | --- |
| Kaupungit |  Higashine  Kaminoyama  Murayama  Nagai  Nan’yō  Obanazawa  Sagae  Sakata  Shinjō  Tendō  Tsuruoka  Yamagata (pääkaupunki)  Yonezawa  |  |
| Kunnat piirikunnittain | Akumin piirikunta (Yuza) · Higashi-Murayaman piirikunta (Nakayama · Yamanobe) · Higashi-Okitaman piirikunta (Kawanishi · Takahata) · Higashi-Tagawan piirikunta (Mikawa · Shōnai) · Kita-Murayaman piirikunta (Ōishida) · Mogamin piirikunta (Funakata · Kaneyama · Mamurogawa · Mogami · Ōkura · Sakegawa · Tozawa) · Nishi-Murayaman piirikunta (Asahi · Kahoku · Nishikawa · Ōe) · Nishi-Okitaman piirikunta (Iide · Oguni · Shirataka) |  |
| n k Japanin prefektuurit ja alueet |
| --- | --- | --- |
| Hokkaidō |  Hokkaidō  |  |
| Tōhoku |  Aomori  Iwate  Miyagi  Akita  Yamagata  Fukushima  |  |
| Kantō |  Ibaraki  Tochigi  Gunma  Saitama  Chiba  Tokio  Kanagawa  |  |
| Chūbu |  Niigata  Toyama  Ishikawa  Fukui  Yamanashi  Nagano  Gifu  Shizuoka  Aichi  |  |
| Kansai |  Mie  Shiga  Kioto  Osaka  Hyōgo  Nara  Wakayama  |  |
| Chūgoku |  Tottori  Shimane  Okayama  Hiroshima  Yamaguchi  |  |
| Shikoku |  Tokushima  Kagawa  Ehime  Kōchi  |  |
| Kyūshū · Ryūkyū |  Fukuoka  Saga  Nagasaki  Kumamoto  Ōita  Miyazaki  Kagoshima  Okinawa  |  |
Risshaku-jin temppeli Yamagatan prefektuurissa
Śakuntalā

Kohtaus Śakuntalāsta
Śakuntalā (Devanagari: अभिज्ञानशकुन्तलम्, IAST: Abhijñānaśākuntalam, Sakuntalan tunnustus) on intialaisen runoilijan Kālidāsan kirjoittama sanskritinkielinen näytelmä, joka pohjautuu Mahabharata-eepoksessa kerrottuun Śakuntalā-tarinaan. Teosta pidetään yleisesti intialaisen kirjallisuuden kaikkein suurimpana tuotoksena. Sen tarkka ajoitus on epävarma, mutta Kālidāsan on tavallisesti arveltu eläneen vuoden 400 jKr. paikkeilla.
Teos kertoo kuningas Dushyantan viettelemästä nymfi Śakuntalāsta ja heidän lapsestaan Bharatasta, intialaisen kansakunnan myyttisestä esivanhemmasta. Näytelmä pohjautuu vanhaan legendaan, mutta Kālidāsa on muokannut alkuperäistä tarinaa oman mielensä mukaan.
Julkaisuja

Kaalidaasa: Šakuntalaa.  Suomentanut sanskritista ja prākritista sekä johdannon ja selitykset laatinut Klaus Karttunen. Helsinki:  Suomen Itämainen Seura, 1988.  ISBN 951-9380-08-6  ISSN 0359-7938
Luanshya

| Luanshya |
| --- | --- |
 Ilmakuva Luanshyan keskustasta 1990-luvun alkupuolella
 Luanshya
 Koordinaatit: 13°8′20″S, 28°25′10″E 
Valtio:   Sambia
Maakunta:  Copperbeltin maakunta
Väkiluku (2010)  (arvio):  120 000
Aikavyöhyke:  UTC+2
Infobox OKVirheellinen NIMI-arvo: 
Luanshya on kaupunki Sambiassa Copperbeltin maakunnassa. Se sijaitsee maan pohjoisosassa Ndolan ja Kitwen eteläpuolella. Vuonna 2000 kaupungissa oli 115 579 asukasta Vuonna 2010 asukasluvuksi arvioitiin noin 120 000.
Luanshya perustettiin kaivoskaupungiksi 1900-luvun alkupuolella, kun alueelta löytyi kuparia. Sieltä louhitaan myös kobolttia. 1900-luvun lopulla kaupunkia koetteli lama, kun kuparintuotanto kävi kannattamattomaksi.
Gnassingbé Eyadéma

| Gnassingbé Eyadéma |
| --- | --- |

Togon presidentti
 14. huhtikuuta 1967–5. helmikuuta 2005  
Pääministeri:  Joseph Kokou Koffigoh Edem Kodjo Kwassi Klutse Eugene Koffi Adoboli Agbéyomé Kodjo Koffi Sama
Edeltäjä:  Kléber Dadjo
Seuraaja:  Faure Gnassingbé
Henkilötiedot
Syntynyt: 26. joulukuuta 1935 Pya, Ranskan Togomaa
Kuollut: 5. helmikuuta 2005 (69 vuotta) Tunis, Tunisia
Puoliso:  Véronica Massan
Tiedot
Puolue:  Togolaisten kansanrintama
Gnassingbé Eyadéma (26. joulukuuta 1935 – 5. helmikuuta 2005) oli Togon presidentti vuosina 1967-2005. Kuoltuaan presidentiksi tuli hänen poikansa Faure Gnassingbé.
Elämäkerta > Varhainen elämä ja vallankaappaukset

Eyadéma syntyi pohjoistogolaisessa Pyan kylässä maanviljelijäperheeseen. Hänen alkuperäinen nimensä oli Étienne Eyadéma Gnassingbé, mutta hän muutti sen afrikkalaisemmaksi vuonna 1974 jolloin sukunimestä tuli etunimi. Eräiden lähteiden mukaan hänen virallinen syntymävuotensa ja päivänsä ovat puhdasta sepitettä ja hän olisi syntynyt ehkä vuonna 1930. Eyadéma sai heikon koulutuksen, mutta nuorukainen pärjäsi hyvin urheilussa. Koska armeija näytti tarjoavan ainoan mahdollisuuden päästä eteenpäin, hän matkusti Ranskan Dahomeyhin liittyäkseen Ranskan siirtomaa-armeijaan.
Eyadéma palveli vuosina 1953–1961 Ranskan armeijassa. Hän osallistui sekä Indokiinan sotaan että Algerian sotaan. Togon itsenäistyttyä vuonna 1960 Eyadéma oli Dahomeyssa ja Nigerissa. Kotimaahansa hän palasi vuonna 1962. Presidentti Emmanuel Bodjollé kieltäytyi ottamasta Ranskan siirtomaasodissa palvellutta 626 togolaista uuden valtion armeijaan. Tämä aiheutti kiistaa hallinnon ja armeijan välillä johtaen Eyadéman johtamaan vallankaappaukseen vuonna 1963.
Eyadema oli turhautunut ja tyytymätön köyhän pohjoisen syrjäytymiseen Olympion autoritaarisen hallinnon aikana. Loméssa oli yöllä 12.–13. tammikuuta 1963 väkivaltaisuuksia, jotka päättyivät Olympion ampumiseen. Ei ole epäilystä siitä, että Eyadema ampui tappavat luodit. Myöhemmin presidenttinä hän kielsi olevansa salamurhaaja ja esti Le Monden sanomalehden jakelun, jossa spekuloitiin Ranskan tuen laajuudesta vallankaappaukselle. Olympio oli osoittanut liikaa itsenäisyyden merkkejä. Naapurimaiden reaktio Länsi-Afrikan ensimmäiseen sotilasvallankaappaukseen oli niin kielteinen, että valta Togossa luovutettiin pian Olympion vastustajalle, Nicolas Grunitzkylle.
Elämäkerta > Presidenttinä

Grunitzky yritti turhaan luoda Togosta monipuoluevaltion. Hänen heikon hallintonsa aikana Eyadéman suosio kasvo niin armeijan kuin tavallisen kansankin parissa. Uusi, tällä kertaa veretön vallankaappaus tapahtui vuonna 1967. Sotilaat nimittivät esikuntapäällikkö Eyadéman presidentiksi ja puolustusministeriksi, jonka jälkeen hän johti maata seuraavat 38 vuotta. Aikaisempia hallintoja ulkomaille paenneiden togolaisten sallittiin palata maahan. Tuolloin luvattiin, että uudesta perustuslaista järjestetään kansanäänestys, mutta sitä ei järjestetty.
Vuonna 1969 perustettiin maan ainoa sallittu poliittinen puolue, RPT (Rasseblement du peuple togolais), joka oli ideologialtaan nationalistinen. Puolueen johtajaksi asettui presidentti Eyadéma. Kansan suosiota hankkittiin nationalismilla ja Eyadéma näytti kansalle esimerkkiä afrikkalaistamalla nimensä.
Oppositiosta ei ollut juuri huolta Eyadémalle. Vastustajat olivat joko maanpaossa, tai kokivat mystisen kuoleman, kuten entinen varapresidentti tai kansansuosiota nauttinut armeijan komentaja Koffi Kongo. Toisaalta Eyadéma pelkäsi loppuikänsä murhatun presidentti Olympion suvun kostavan hänelle.
Vuonna 1972 pidettiin presidentinvaalit, jotka Eyadéma voitti, koska vastaehdokkaita ei ollut. Samoin kävi vuonna 1979. Maan ainoan sallitun puolueen puheenjohtajasta tuli aina automaattisesti maan presidentti. Vuonna 1979 julistettiin Togon siirtyneen siviilivaltaan, mutta tämä oli pelkkä muodollisuus. Valta maassa säilyi tiukasti Eyadémalla joka voitti vaalit jälleen 1979, koska oli ainoa ehdokas. Samanlaiset vaalit pidettiin myös vuonna 1986.
Eyadéman valtakaudella tapahtui Togossa myös positiivista kehitystä. Ranska, Saksan liittotasavalta ja Yhdysvallat investoivat maahan ja sen talous kasvoi aina 1980-luvulle asti. Lomén satamasta tuli merkittävä alueellinen vientisatama ja talouskasvun merkkinä sen kauppoihin alkoi ilmestyä ulkomaalaisia merkkituotteita. Maan fosfaattivarannot kansallistettiin ja tämä lisäsi maan verotuloja. Talous hyötyi yhteiskunnan vakaudesta.
Valtakautensa aikana Eyadéma selvisi useista murhayrityksistä. Tammikuun 24. päivänä 1974 häntä kuljettanut lentokone syöksyi maahan, mutta Eyadema selviytyi hengissä. Togon valtion propagandan mukaan Eyadémalla oli yli-inhimillisiä voimia, joiden turvin hän säilyi ainoana matkustajana elävänä. Todellisuudessa eloonjääneitä oli muitakin. Onnettomuuden tapahtumapäivä julistettiin valtiolliseksi juhlapäiväksi jolloin "juhlitaan voittoa pahuuden voimista". Eyadéma oli itse sitä mieltä, että kyseessä ei ollut lento-onnettomuus, vaan imperialistien sabotaasi, jonka oli tarkoitus estää häntä kansallistamasta Togon fosfaattikaivosyhtiötä (CTMB).
Elämäkerta > Kansalliskokous

Vuoden 1991 elokuussa kansalliskokous asetti Joseph Koukou Kaffigohin Togon pääministeriksi. Eyadéma yritti estää tämän painostamalla kansalliskokousta sotilailla, mutta hän kuitenkin mukautui päätökseen. Tämän jälkeen hän oli lähinnä seremoniallinen presidentti. Hänen onnistui kuitenkin vaikuttaa maan asioihin hänelle uskollisen armeijan avulla.
Uusi murhayritys tapahtui maaliskuussa 1993, jolloin Eyadéma oli majoittuneena Tokoi sotilasleiriin. Hyökkäyksessä sai surmansa useita henkilöitä, mukaan lukien presidentin henkilöstöpäällikkö. Saman vuoden elokuussa järjestettiin uudet presidentinvaalit. Näihin vaaleihin oli oikeus asettaa ehdokkaita kaikista puolueista. Pääoppositiopuolueet boikotoivat niitä ja Eyadémalla oli vastassaan vain mitättömien pikkupuolueiden ehdokkaita. Hän sai 96,42 prosenttia äänistä. Äänestysinto oli laimeaa hänen kotimaakuntansa Karan ulkopuolella. Hänet äänestettiin valtaan uudelleen vuonna 1993. Tällä kertaa vastassa olivat maan ensimmäisen presidentin poika Gilchrist Olympio ja hänen puolueensa UFC (yhdistyneet muutosvoimat). Eyadéman ilmoitettiin saaneen virallisesti 52,13 prosenttia äänistä. Vaaleja moitittiin epärehellisiksi ja niiden yhteydessä väitetään surmatun satoja opposition kannattajia. Euroopan unioni jätti vaalien johdosta vastalauseensa.
Eyadéma toimi Afrikan unionin puheenjohtajana vuosina 2000 ja 2001. Hän toimi myös rauhanneuvottelijana, tosin ilman menestystä, Norsunluurannikon sisällissodassa.
Togon perustuslakia muutettiin joulukuussa 2002. Tällöin poistettiin presidentin virkakausia rajoittanut pykälä. Pykälän mukaan yksi henkilö saa olla presidenttinä vain kaksi viisivuotiskautta. Tämän takia Eyadéman olisi pitänyt astua sivuun vuonna 2003. Vaalit pidettiin kesäkuussa 2003 ja Eyadéma voitti ne saaden 57.8 prosenttia äänistä. Samalla tehtiin myös toinen muutos perustuslakiin. Presidentin vähimmäisikä laskettiin 45 vuodesta 35 vuoteen. Tämän katsottiin olevan dynastisen vallanperimyksen valmistelua: jos Eyadéma kuolisi yllättäen, hänen poikansa Faure Gnassingbé olisi seuraaja. Eyadéma itse ilmoitti tekevänsä "henkilökohtaisen uhrauksen" ryhtymällä uudelleen presidentiksi. Euroopan unioni asetti Togolle perustuslain muuttamisen takia talouspakotteita.
Euroopan unioni lähetti 1. kesäkuuta 2004 Togoon valtuuskunnan, jonka tehtävänä oli arvioida maan demokratian tilaa ja aloittamaan maassa demokraattiset prosessit. Tarkoituksena oli käynnistää dialogi hallituksen ja opposition välillä. Euroopan unioni halusi tavata muidenkin puolueiden kuin Eyadéman RPT:n edustajia, mutta hallitus asetti tapaamisille erittäin hankalia ehtoja. Niiden takia oppositiojohtajat, kuten Gilchrist Olympio, Yawoui Agboyibo ja Leopold Grinnivi katsoivat parhaaksi boikotoida tapaamisia. Euroopan unioni oli myös kiinnostunut Togon yleisestä ihmisoikeustilanteesta ja lehdistönvapaudesta. BBC:lle Eyadéma totesi, että Afrikka demokratisoituu "omia polkujaan ja omia aikojaan.
Elämäkerta > Kuolema

Eyadéma kuoli lentokoneessa matkalla Ranskaan saamaan apua terveysongelmiinsa 5. helmikuuta 2005. Kuolinsyyksi ilmoitettiin sydänkohtaus. Kuolinhetkellään hän oli Afrikan pisimpään vallassaollut valtionpäämies. Togoon hän oli rakentanut järjestelmän, jossa mitään merkittäviä asioita ei voitu ratkaista ilman häntä. Hänellä oli kolme vaimoa ja useita lapsia.
Eyadéman kuoleman jälkeen valtaan nousi monimutkaisten laki- ja vaalioperaatioiden jälkeen hänen poikansa Faure Gnassingbé.
Henkilöpalvonta

Togoon luotiin massiivinen henkilökultti Eyadéman ollessa presidenttinä. Perustettiin laulu- ja tanssiryhmä, johon kuului tuhat naista. Heidän tehtävänään oli laulaa ja tanssia presidentin kunniaksi. Presidentin kuvia oli esillä kaikissa kaupoissa. Maassa myytiin hänen kuvallaan varustettuja rannekelloja. Lisäksi ilmestyi sarjakuva, jossa Eyadéma oli supersankari, joka oli haavoittumaton ja varustettu yli-inhimillisillä voimilla. Eyadéman kunniaksi Togon pääkaupunkiin Loméen pystytettiin pronssinen patsas. Lisäksi Lomén kansainvälinen lentokenttä on nimetty hänen mukaansa.
Aiheesta muualla

Kuvia tai muita tiedostoja aiheesta Gnassingbé Eyadéma Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Alankomaat  Puola 
Henkilöt:  Deutsche Biographie  DDB 
Muut:  IdRef 
Gnassingbé Eyadéma vuonna 1968.
Muistomerkki lentokoneen maahansyöksyn paikalla pohjois-Togossa.
Eyadéma valtiovierailulla Yhdysvalloissa vuonna 1983.
Presidentti Eyadéma vierailee Mangossa, Togossa vuonna 1968.
Ehimen prefektuuri

| Ehimen prefektuuri 愛媛県 |
| --- | --- |
 Näkymä Matsuyamaan
 Lippu:  Symboli
 Ehimen prefektuurin sijainti Japanissa
Valtio:  Japani
Alue:  Shikoku
Kuntia:  20
Hallinto:  
 – hallinnollinen keskus:  Matsuyama
 – kuvernööri:  Tokihiro Nakamura
Pinta-ala:  5 676,15 km² (26.)
Väkiluku (1.10.2012):  1 415 000 (27.)
 – väestötiheys:  249 as./km²
Symbolit:  
 – puu:  Mänty
 – kukka:  Citrus unshiu
 – lintu:  Japaninpunarinta
 – eläin:  Lutra nippon
 – kala:  Punahammasahven
Lyhenteet:  
 – ISO 3166:  JP-38
 
Prefektuurin internetsivut
Ehimen prefektuuri (jap. 愛媛県, Ehime-ken) on yksi Japanin 47 prefektuurista. Prefektuuri sijaitsee Shikokun saaren luoteisrannikolla Japanissa ja sen pääkaupunki on Matsuyama.
Maantiede

Ehimen prefektuuri sijaitsee Seton sisämeren rannalla. Sen naapuriprefektuurit ovat Kagawa ja Tokushima koillisessa, Kōchi etelässä. Ehimessä sijaitsee läntisen Japanin korkein vuori, Ishizuchi.
Maantiede > Ilmasto

Vuoden keskilämpötila on 16,1 °C. Vuoden kylmimmän kuukauden, tammikuun, keskilämpötila on 5,3° C ja lämpimimmän, elokuun, 27 °C. Sateet tulevat pääosin kesä–heinäkuussa.
Aluejako

Ehimen prefektuuri jakautuu 11 kaupunkiin ja yhdeksään muuhun kuntaan, jotka ovat kaikki maaseutukaupunkeja. Kunnat kuuluvat seitsemään piirikuntaan, joilla ei ole hallinnollista merkitystä.
Imabari
Iyo
Matsuyama (pääkaupunki)
Niihama
Ōzu
Saijō
Seiyo
Shikokuchūō
Tōon
Uwajima
Yawatahama
| Piirikunta | Kunta |
| --- | --- |
Iyo: Masaki · Tobe
Kamiukena  : Kumakōgen
Kita: Uchiko
Kita-Uwa: Kihoku · Matsuno
Minami-Uwa: Ainan
Nishi-Uwa: Ikata
Ochi: Kamijima
Historia

Ehimen vanha nimi, Iyo, esiintyi ensimmäisen kerran muinaisissa kirjoituksissa 700-luvun alussa. Ehime on tunnettu kuumista lähteistään (onsen), ja sen vanhan nimen uskotaan kehittyneen kuumaa vettä tarkoittavasta sanasta Iyu. Alue muodosti Taika-uudistuksista 645 Meiji-restauraatioon saakka Iyon provinssin. Tämän jälkeen alueesta tehtiin prefektuuri.
Keskiajalla Iyon provinssissa syntyivät suiguneiksi kutsutut merimiesjoukot, jotka vartioivat Seton sisämerta. Useiden ryhmien yhdistäessä voimansa syntyi rannikkovartiosto nimeltään Iyo-suigun. He kukistivat alueella ryösteleviä wakō-merirosvoja, taistelivat Genpei-sodassa ja puolustivat Japania mongolien hyökkäyksiä vastaan 1274- ja 1281-luvuilla.
Tokugawa-sotilashallinnon aikaan Iyon provinssista tuli Iyo-happan eli Iyon kahdeksan daimiokuntaa. Provinssi jaettiin kahdeksaksi daimiokunnaksi, jotka jaettiin shōgunin liittolaisille. Yksi näistä oli Katō Yoshiakira, jolle luovutettiin yksi läänityksistä, Matsuyaman daimiokunta, kiitokseksi tämän urheudesta Sekigaharan taistelussa. Katō rakensi läänitykselleen Matsuyaman linnan, jonka ympärille nykyinen Matsuyaman kaupunki rakentui. Muut läänitykset olivat Ōzun, Niiyan, Uwajiman, Yoshidan, Imabarin, Saijōn ja Komatsun daimiokunnat.
Meiji-restauraatio lakkautti feodaalisen yhteiskuntajärjestelmän ja läänitykset muutettiin prefektuureiksi, kunnes ne yhdistettiin vuonna 1873 yhdeksi Ehimen prefektuuriksi.
Talous

Tuotanto vaihtelee hieman Ehimen eri osissa. Eteläisen Ehimen suurimmat teollisuudenalat ovat laivanrakennus sekä kemikaali-, sellu- ja tekstiiliteollisuus. Prefektuurin muissa osissa suositaan kalastusta, maanviljelyä ja metsätaloutta. Ehime on erityisen tunnettu sitrushedelmistään, kuten satsumista ja iyokaneista, sekä helmistään.
Matkailu

Ehimen prefektuuri merkittävimpiä nähtävyyksiä ovat Matsuyaman linna sekä yksi Japanin vanhimmista kylpylöistä, Dōgo onsen. Ishizuchin vuori kerää matkailijoita talvisin laskettelemaan ja kesäisin kiipeilemään.